Убагында сиз өзүңүздүн «Республика» партияңызды Өмүрбек Бабановго сатканыңызды билебиз. Бирок, канча акчага сатканыңыз азырынча табышмак. Анан дагы ал партияңыз сиздин өзүңүзгө эмес, жарандык күйөөңүз Гиязга (Гельман) катталганын, андан Бабановго өткөнүн да айта кетели. Ал эми Гияз мырзанын Максим Бакиевдин «апчеркаларынын» бири болгонун да билебиз. Эми суроо – ошол жарандык күйөөңүз дагы деле Максимчиктин алдында кызмат өтөп атабы? Өтөп аткан болсо, эмне кызмат кылып атат? Дагы деле ысык «сүйүүңүздөр» муздай элекпи? Анан дагы Бабанов партияңызды сатып алып жатканда убада кылган акчанын бир бөлүгүн бербей сизди аябай бейпайга салды деп угабыз. Ошонун эсесин чыгарыш үчүн Бабановду маалымат булактары аркылуу согуп атканыңыз чынбы? Дагы бир биз үчүн кызыктуу суроо? Сиңдиңиз Бермет Букашеваны алдоо менен «Лица» аттуу гезитиңизди канча каражатка саттыңыз эле, же Максим Бакиевге жөн эле белек кылып койдуңуз беле?